Margaret Jones

Am yr arlunydd o'r un enw, gweler Margaret Jones (arlunydd).

Awdur teithio o Gymru oedd Margaret Jones (Mawrth 1842 – 18 Hydref 1902). Daeth yn adnabyddus am ysgrifennu am ei theithiau mewn gwledydd dramor a gyhoeddwyd o dan y ffugenw Y Gymraes o Ganaan.

Roedd yn hanu o Rhosllannerchrugog, Sir Ddinbych. Cychwynnodd ei gyrfa fel llawforwyn i deulu yn Lloegr, cyn treulio blynyddoedd lawer yn teithio a gweithio ym Mhalesteina Jones, Eirian. Y Gymraes o Ganaan (2011)Jones, Eirian. The Welsh Lady from Canaan (2012) a Libanus yn gyntaf, Moroco yn ddiweddarach, ac yna Unol Daleithiau America ac Awstralia, cyn setlo i briodi yn Awstralia yn hwyrach yn ei bywyd.  Cyhoeddwyd llawer o'i llythyron o Balesteina, at ei theulu yn ôl yng Nghymru, yn 1869 dan y teitl, Llythyrau Cymraes o Wlad Canaan Jones, Margaret. Llythyrau Cymraes o Wlad Canaan (1869), ac yna wedi treulio peth amser ym Moroco ar daith wahanol, cyhoeddwyd disgrifiad o'u profiadau yno yn 1883 dan y teitl, Moroco a'r Hyn a Welais Yno.Jones, Margaret. Morocco, a'r Hyn a Welais Yno (1883)

Aeth wedyn ar daith drwy'r Unol Daleithiau gan fynd ymhellach eto i gyfandir Awstralia ble priododd ffarmwr o'r enw Josey.  Bu farw ar 18 Hydref 1902 yn Redbank Plains, Queensland, Awstralia.
bawd|chwith|Ffoto o Margaret Jones a gymerwyd tua 1875 gan John Thomas

Cyfeiriadau

Dolenni allanol
 Margaret Jones ar Y Bywgraffiadur Cymreig

Categori:Ysgrifau Cymraeg
Categori:Llenorion benywaidd o Gymru
Categori:Pobl o Awstralia o dras Gymreig
Categori:Marwolaethau 1902
Categori:Merched y 19eg ganrif o Gymru